Sony VG30.jpg (125.37 KiB) Viewed 1735 times
Ikonoskop.jpg (44.33 KiB) Viewed 1735 times
Users browsing this forum: Brad Hurley, Chris Gosling, Howard Roll, Overlander, pnguyen720 and 29 guests COVID-19: Boodskap aan Inwoners van Cederberg Munisipaliteit | Cederberg Municipality
Home>COVID-19: Boodskap aan Inwoners van Cederberg Munisipaliteit
COVID-19: Boodskap aan Inwoners van Cederberg Munisipaliteit
Goeienaand aan alle inwoners van Cederberg Munisipaliteit
Ons is tans in die 15de dag van die nasionale lockdown om die coronavirus te beveg. Die munisipaliteit is baie dankbaar teenoor die gemeenskappe wat gehoor gegee het aan die instruksies van President Cyril Ramaphosa, en ons glo dat hierdie periode van inperking wel die gewenste uitwerking sal hê om die koers van infeksie te verlaag en om uiteindelik die virus te elimineer.
Die raad is opreg dankbaar aan alle individue, besighede en ander instansies wat uit hulle pad gegaan het om ons kwesbare gemeenskappe te ondersteun deur die skenking van klere, bestanddele vir maaltye en ander asook seep, ens. Ons is terdeë bewus dat baie huishoudings en kleinsakeondernemings direk die impak van die lockdown beleef, en deel ook met u die frustrasies wat daarmee gepaardgaan.
Vanaf Cederberg Munisipaliteit doen ons alles binne ons vermoë om toe te sien dat basiese dienslewering ononderbroke voortgesit word, en bied ons die nodige ondersteuning aan al ons staatsdepartemente met hul werksaamhede in hierdie tyd.
Daar was die afgelope paar dae heelwat insette, opinies en kritiek teen die munisipaliteit ten opsigte van kospakkies en “hampers” wat aan gemeenskappe versprei word. As munisipaliteit wil ons dit duidelik stel dat Cederberg Munisipaliteit nie ‘n agentskap is, vir die verspreiding van enige kospakkies nie. Ons het ook geen instruksies van enige staatsdepartement of organisasie ontvang vir sodanige verspreiding nie. Ons is bewus daarvan dat daar wel sekere nie-regeringsorganisasies is wat regeringsbefondsing ontvang vir verspreiding van hulp aan behoewende gemeenskappe, maar hierdie werksaamhede word deur die organisasies self verrig. Die munisipaliteit het by geleentheid die vervoer van kospakkies fasiliteer op versoek van gemelde agentskappe.
Cederberg Munisipaliteit is dankbaar teenoor hierdie organisasies vir hul onbaatsugtige diens onder moeilike omstandighede, en wil ons weereens beklemtoon dat hierdie ingrypings nie deur die munisipaliteit van stapel gestuur is nie.
Sterkte met die volgende 3 weke van lockdown. Baie dankie aan al ons gemeenskappe se geduld en ondersteuning om die coronavirus te beveg!
Uitgereik deur die Kantoor van die Waarnemende Munisipale Bestuurder.